Zhantas/Cleaned-Kyrgyz_Wikipedia huggingface dataset:
Жек самурай

"Жек самурай" – Женнди Тартаковскинин Cartoon Network каналына арналган америкалык укмуш окуялуу мультсериалы. Мультсериалда "Жек" аттуу самурай кылымдар аралап Аку аттуу эзүүчү жин башкарган кайгылуу келечекке жөнөтүлөт. Жек артка кайтууга жана Аку бүткүл дүйнөнү колго түшүрүүсүнөн мурда аны жеңүүгө тырышат. Мультсериалдын бетачары 2001-жылдын 10-августунда "Мультфильмдин бетачары" аталышындагы телевизиондук мультфильм учурунда өткөн, ал эми 2004-жылдын 25-сентябрда окуя аягына чыкпай төртүнчү сезону менен токтогон. Мультсериалдын өндүрүүсү он эки жылдан кийин кайрадан жандандырылган, натыйжада "Жек самурай" бешинчи сезону менен аяктаган. Бешинчи сезонунун бетачары Adult Swim блоктун Toonami каналында 2017-жылдын 11-мартында өткөн, 2017-жылдын 20-майында сериялар аягына чыккан.

Тартаковски мультсериалдын баардык эпизоддорун башка аниматорлор менен бирге (адатта) жетектеген. "Жек самурай" сынчылар тарабынан жогору бааланып төрт Primetime Emmy Awards сыйлыгына ээ болгон, алардын ичине Outstanding Animated Program, алты "Энни" сыйлыгы жана OIAF Award сыйлыгы кирет.

"Жек самурай" – Женнди Тартаковскинин Cartoon Network каналына арналган америкалык укмуш окуялуу мультсериалы. Мультсериалда "Жек" аттуу самурай кылымдар аралап Аку аттуу эзүүчү жин башкарган кайгылуу келечекке жөнөтүлөт. Жек артка кайтууга жана Аку бүткүл дүйнөнү колго түшүрүүсүнөн мурда аны жеңүүгө тырышат. Мультсериалдын бетачары 2001-жылдын 10-августунда "Мультфильмдин бетачары" аталышындагы телевизиондук мультфильм учурунда өткөн, ал эми 2004-жылдын 25-сентябрда окуя аягына чыкпай төртүнчү сезону менен токтогон. Мультсериалдын өндүрүүсү он эки жылдан кийин кайрадан жандандырылган, натыйжада "Жек самурай" бешинчи сезону менен аяктаган. Бешинчи сезонунун бетачары Adult Swim блоктун Toonami каналында 2017-жылдын 11-мартында өткөн, 2017-жылдын 20-майында сериялар аягына чыккан.

Тартаковски мультсериалдын баардык эпизоддорун башка аниматорлор менен бирге (адатта) жетектеген. "Жек самурай" сынчылар тарабынан жогору бааланып төрт Primetime Emmy Awards сыйлыгына ээ болгон, алардын ичине Outstanding Animated Program, алты "Энни" сыйлыгы жана OIAF Award сыйлыгы кирет.

 Сюжети 

 Эпизоддор тизмеси 

 Каармандары 

 Шилтемелер 

Категория:АКШ телесериалдары‎
Аладдин (мультсериал)

"Аладдин" (англ. Aladdin) – 1992-жылы чыккан окшош аталышындагы Disney мутфильминин негизинде тартылган Walt Disney Television Animation компаниянын 1994-жылдын 5-сентябрынан баштап 1995-жылдын 25-ноябрына чейин трансляцияланган америкалык мультсериалы. Мультсериал "Жафардын кайтуусу" (англ. The Return of Jafar) мультфильминен кийин чыгып, мультфильм аяктаган жеринен уланган. "Аладдин" мультсериалы Disney компаниянын эң мыкты анимацияланган чыгармасы болуп саналат.  

"Аладдин" "Куткаруучу рейнжерлер Чип менен Дейл" (англ. Chip 'n Dale Rescue Rangers) жана "Кара плащ жамынган өрдөк" (англ. Darkwing Duck) сыяктуу эмгектери менен таанымал болгон Зак Заслоув менен Тэд Стоунс аркылуу чыгарылган. Көптөгөн тасма жылдыздары мультсериалдын үн коштоосунда катышкан, алардын ичинде: Робин Уильямстын ордуна келген Дэн Кастелланета (Жинн) жана Дуглас Силди (түп нуска мультфильмдин үнү) алмаштырган Вэл Бэттин (Султан). "Суу периси" (англ. The Little Mermaid) мультфильмине салыштырмалуу "Аладдин" мультсериалында музыкалык номерлери жок.

"Аладдин" мультсериалдан кийин эки мультфильм чыккан, алар: 1994-жылы 20-майда чыккан "Жафардын кайтуусу" (англ. The Return of Jafar) жана 1996-жылы 13-августта чыккан "Аладдин жана уруулардын падышасы" (англ. Aladdin and the King of Thieves).

Мультсериал башынан 1994-жылдын башында The Disney Channel каналынын алдын ала көрүүсү катары чыккан, ошол эле жылдын сентябрында ал The Disney Afternoon блок-каналында жана CBS (ABC корпорациянын атаандашы) компаниянын Saturday mornings телеалпаруусунда атаандашып чыккан. Disney Channel каналы 1997-жылдан баштап кичинекей балдарга арналган атайын программасынын чыгуусуна чейин (2000-жыл) "Аладдин" серияларын кайрадан көргөзгөн. Мультсериал Disney Channel каналдын Jetix жаңы блогу пайда болгон соң 1998-жылдын апрелинен баштап 2004-жылга чейин Toon Disney каналында көрсөтүлгөн.

 Сюжети 

 Эпизоддор тизмеси 

 Каармандары 

 Шилтемелер 
 
Категория:АКШ телесериалдары‎
Гараж (тасма)

"Гараж" — кинорежиссер Эльдар Рязанов 1979-жылы тарткан советтик сатиралык трагикомедиялык тасма.

 Мазмуну 
Окуя СССРде 1970-жылдардын аягында ойдон чыгарылган "Жаныбарларды айлана чөйрөдөн коргоо" изилдөө институтунда өтөт. Институттун кызматкерлери "Фауна" деп аталган гараждык кооператив уюштурушкан. Тасманын сюжети бул кооперативдин мүчөлөрүнүн отурумуна арналат. Курулуш жүрүп жаткан аймактан тез-шоссе өтө турган болот. Ушуга байланыштуу гараждардын санын азайтуу керек. Алиги үлүшчүлөрдүн (пайщик) отурумунда төрт "садага" тандалышы керек. Бирок, тандоо деле жок - кооперативдин жетекчилиги (институттун мүдүрүнүн орун басары Аникеев жана институттун ветеринары Сидорин) кыскартылчулардын тизмесин мурда эле түзүп койгон. Аны отурумда бекитип коюу гана зарыл.

 Каармандарда 
 Лия Ахежакова — Елена Павловна Малаева, кенже илимий кызматкер.
 Ия Саввина — Лидия Владимировна Аникеева, ИИИ орун басар директору, илимдин доктору.
 Светлана Немоляева — ИИИ илимий кызматкер Евгений Иванович Гуськовдун аялы
 Валентин Гафт — Валентин Михайлович Сидорин
 Георгий Бурков — Виталий Кузьмич Фетисов
 Вячеслав Невинный — Карпухин
 Андрей Мягков — Семён Александрович Хвостов
 Леонид Марков — Павел Константинович Смирновский
 Игорь Костолевский — жолдош Милосердовун баласы
 Анастасия Вознесенская — Алла Алексеевна Кушакова
 Ольга Остроумова — Марина, Смирновскийдин кызы
 Глеб Стриженов — Александр Григорьевич Якубов
 Борислав Брондуков — ИИИ кызматкери, күйө бала
 Семён Фарада — тромбончу
 Наталья Гурзо — Наташа
 Алла Будницкая — Алла Петровна
 Мария Виноградова — тоокчон кызматкер
 Эльдар Рязанов — курт-кумурскалар бөлүмүнүн башчысы, бегемоттун жанында уктап жаткан киши
 Людмила Цветкова — самсаалаган тумакчан аял
 Вадим Захарченко — көз айнекчен киши, дайым "каршы" 
 Михаил Кокшенов — «каратист»
 Татьяна Рогозина — өбүшкөн
 Анатолий Ведёнкин — өбүшкөн
 Пётр Щербаков — Пётр Петрович
 Зоя Исаева — сары жоолукчан аял
 Наталья Санько — дипломаттын тууганы
 Дмитрий Орловский — полковник
 Александр Пятков — күйөрман
 Вячеслав Войнаровский — Күлкүчү семиз киши
 Александр Лебедев — гараждык кооперативдин үлүшчүсү
 Владимир Мышкин — гараждык кооперативдин үлүшчүсү
 Анна Фроловцева — күйөөсүн күтүп алган келин

 Шилтемелер 

Категория:СССР тасмалары‎
Категория:1979-жыл
Симпсондор

thumb
"Симпсондор" (англ. The Simpsons) – Мэтт Грениң тарабынан Fox телекомпаниясы үчүн жасалган америкалык анимациялык комедия. Сериал жумушчу табынын жашоосун сатиралык түрдө сүрөттөйт, аны Гомер, Марж, Барта, Лиза жана Мэггиден турган Симпсондун үй-бүлөсү көрсөтөт. Шоу ойдон чыгарылган Сприңфилд шаарында өтөт жана америкалык маданиятты, коомду, телекөрсөтүүнү жана адамзаттык абалды пародиялайт. 

thumb|upright|Мэтт Грениң (2010).
1989-жылдын 17-декабрындагы дебютунан баштап, Симпсондордун 618 эпизоду көрсөтүлгөн. 28-сезону 2016-жылдын 25-сентябрынан башталган. Ал эң узун америкалык комедия жана эң узун америкалык анимациялык программа, 2009-жылы ал эң узун америкалык телесериал катары "Найдан чыккан түтүн" (англ. Gunsmoke) фильминен да ашып кеткен. "Симсондор киносу" (англ.The Simpsons Movie) толук метраждуу фильм бүткүл дүйнөдөгү кинотеатрларга 2007-жылдын 27-июлунда чыгарылып, 527 миллиондон ашуун доллар топтогон. 2016-жылы 4-ноябрда сериал дагы ар бири 22 эпизоддон турган жыйырма тогузунчу жана отузунчу сезонго узартылып, 2019-жылга чейин көрсөтүүнү уланткан.

"Симпсондор" алгачкы тогуз же он сезон аралыгында сынчылардын кеңири таануусуна ээ болгон, ал кезди адатта сериалдын "алтын кылымы" деп аташат. "Time" гезити аны 20-кылымдын мыкты телесериалы деп атаса, Эрик Адамс (The A.V. Club) аны "форматка карабай телекөрсөтүүнүн аяккы жетишкендиги" деп баа берген. 2000-жылдын 14-январында Симпсондордун үй-бүлөсү Голливуддук даңк аллеясында жылдызга ээ болушкан. Ал сериал катары дебют кылгандыктан ондогон сыйлыктарга ээ болгон, анын ичинде Эмми сыйлыгынын 31 премиясы, 30 Анни сыйлыгы жана Peabody сыйлыгы да бар. Гомердин "До!"(анг. D'oh!) деген илептүү фразасы англис тилине кабыл алынган, ошол эле учурда "Симпсондор" чоңдорго арналган көптөгөн анимациялык комедияларга көп таасирин тийгизген. Буга карабастан шоу көптөгөн жылдар бою өз сапатын жоготуп жатат деген көп кишилердин сындарына да дуушарланган.

 Сюжети 

 Эпизоддор тизмеси 

 Каармандары 
thumb

 Байланыштуу макалалар 

 Шилтемелер 

Категория:АКШ телесериалдары‎
Наруто Узумаки

Наруто Узумаки (жап. う ず ま き ナ ル ト) - Масаси Кисимото ойлоп чыгарган "Наруто" (англ. Naruto) аниме жана манга франшизасынын каарманы. Манганын башкы каарманы, дүйнөдө жок болгон Конохагакуре кыштагындан чыккан нинжа. Конохагакуре кыштагына кол салган тогуз куйруктуу шайтан түлкү Нарутонун денесинде из калтырганынан улам кыштактын тургундары Нарутону шылдыңдашат, аларга карабай Наруто кыштактын лидери - Хокаге болгонуна умтулат. Нарутонун санаасыз, оптимист жана ызы-чуулуу мүнөзү Конохагакуредеги жана башка кыштактардагы нинжалар менен дос болууга жардам берет. Наруто каарманы аниме сериалдардын негизинде тартылган тасмаларда жана франшизага байланыштуу болгон башка медиаларда, видео оюндарда жана оригиналдуу анимацияларда катышкан, алардын ичине окуянын башкы каарманы анын уулу Боруто Узумаки болгон "Боруто: Нарутонун кийинки мууну" (англ. Boruto: Naruto Next Generations) уландысы кирет.

Наруто каарманынын биринчи серияларда "жөнөкөй жана акылсыз" мүнөзгө ээ кылган Кисимото ага идеалдуу каармандын өзбелгилерин да берген. Каарманын өтө идеалдуу болгонун каалабаган Кисимото Нарутонун өткөн турмушуна оор кайгылуу окуяларды кошкон. Батыш күйөрмандардын көңүлүн буруу жана каармандын оңой тартылышы үчүн Кисимото Нарутонун образдарын кийим алмашуусу аркылуу бир канча жолу өзгөрткөн. Кисимото мангасынын дизайнын биринчи бөлүмүнөн эки жарым жыл кийин чыккан экинчи бөлүмүндө өзгөрткөн. Наруто каармандын үнүн оригиналдуу жапон версиясында Дзүнко Такэути коштойт, ал эми англис тилиндеги адаптациясынын версиясында Мэйл Флэнеган.

 Түшүндүрмөсү 

 Сюжетте 

 Шилтемелер 

Категория:Наруто
"Сатурн" сыйлыгы

thumb|upright|Сатурн сыйлыгы.
"Сатурн" сыйлыгы (англ. Saturn Award) - жыл сайын Илимий фантастика, фэтези жана коркунучтуу тасмалар академиясы ыйгарган сыйлык; башында тасмалардын илимий фантастика, фэнтези жана коркунучтуу элементтерине ыйгарылчу, кийин ошол жанрдагы тасмаларга, ошондой эле телекөрсөтүүлөргө жана үй медиа чыгарууларга тапшырылып калган.

Бул сыйлык башынан бери "Түтүккө окшотуп түрүлгөн алтын кагаз" деп аталат. "Сатурн" сыйлыгы 1973-жылы негизделген, ал илимий фантастика, фэнтези жана коркунучтуу тасмаларга арналган байыркы сыйлык тапшыруу аземдеринин бири.

 Тарыхы 

"Сатурн" сыйлыгы 1973-жылы Дональд А. Рид тарабынан иштелип чыккан, ал Голливуд сыйлык тапшыруу аземи системасында маани берилбеген илимий фантастика жанрындагы тасмаларга жетиштүү көңүл бурулбаганын белгилеген. Сыйлыктын статуэткасы Сатурн планетасына окшош, аны курчап турган шакекчеси тасмадан турат.

"Сатурн" сыйлыгынын жеңүүчүлөрү Академиянын мүчөлөрү тарабынан тандалат. Академия - коомчулукка ачык болгон коммерциялык эмес уюму. Анын президенти жана аткаруучу продюсери - Роберт Холгуин, Продюсер/жазуучулары: Бредли Маркус жана Кевин Маркус. Академиянын мүчөлүгүнө Жеффри Жейкоб Абрамс, Брайан Сиңер, Стивен Спилберг, Брайан Фуллер, Марк А. Олтмен, Винс Жиллигэн жана Жеймс Кэмерон кирет. 

"Сатурн" сыйлыгы башынан илимий фантастика, фэнтези жана коркунучтуу тасма категориялардагы тасма жана телекөрсөтүүлөргө ыйгарылса да, учурда ал башка драмалык жанрларга да ыйгарылат. Булардан тышкары, сыйлыктын кинематография тармагындагы жетишкендиктер үчүн атайын номинациясы да бар. "Сатурн" сыйлыгынын 42чи сыйлык тапшыруу аземи 2016-жылы 22-июнда Бербанкта (Калифорния) өткөн.

 Шилтемелер 

Категория:Илимий фантастика
Категория:Кино сыйлыктар
Sony Pictures

thumb|upright|
Sony Pictures Entertainment Inc. (Sony Pictures катары кеңири таанымал, кыскартылып жазылганы: SPE) - бир канча платформа аркылуу сахналык кинофильмдерди, телеберүүлөрдү жана жаздырылган видеолорду чыгарган, сатып алган жана жайылткан америкалык зоок компаниясы. Музыка жана тасма чыгаруучу Sony Corporation компаниянын Sony Entertainment энелик компаниясынын туундусу катары иш жүргүзөт. Ал Калвер-ситиде (Калифорния) жайгашкан жана Sony компаниянын тасма, телевизиондук өндүрүү жана жайылтуучу бөлүктөрүн камтыйт. Маалыматтарга карата, компаниянын сатуулары 2015чи бюджеттик жылы боюнча (2015-жыл апрель - 2016-жыл март) 8,3 миллиард долларга жеткен. 

Sony Pictures Голливудтун ири тасма студияларынын бири болуп саналат жана Америка кинокомпаниялар ассоциациясынын мүчөлүгүнө кирет.

Sony Pictures чыгарган тасмалар: "Каратист бала" (англ. The Karate Kid), "Арбак аңчылары" (англ. Ghostbusters), "Жөргөмүш адам" (англ. Spider-Man), "Кара кийимчен адамдар" (англ. Men in Black), "Тозок" (англ. Underworld), "Жалаңкычтын турагы" (англ. Resident Evil), "Роберт Лэнгдон" (англ. Robert Langdon), "Смурфтар" (англ. The Smurfs) жана башкалар.

 Тарыхы 

 Шилтемелер 

Категория:Кинематограф
Аяз кучагы

«Аяз кучагы» — 2013-жылы Walt Disney Animation Studios өндүргөн жана Walt Disney Pictures аркылуу жарыкка чыккан компүтерде анимацияланган Американын музыкалык кызыктуу окуясы. Ал Disney компаниянын 53чү анимацияланган тасмасы болуп саналат. Ганс Христиан Андерсендин «Кардуу сарайдын королевасы» жомогунан таасирленген анимацияланган тасмада алыс жерлерге качып кеткен эжесин издеп жаш жигит, ишенимдүү бугу жана аңкоо акылдуу кардан адам менен бирге сапарга чыккан тоо жүрөктүү канбийкенин окуясы баяндалат.

«Аяз кучагы» чыгуудан мурун (2011) бир канча жолу өзгөртүлүп түздөлгөн, анын сценарийин Женнифер Ли жана Крис Бак жазган. Кристен Белл, Идина Мензел, Жонатан Грофф, Жош Гад жана Сантино Фонтана анимацияланган тасманын каармандарынын үндөрүн коштогон. Disney компаниянын сыйлыкка ээ болгон «Кагаздан адам» (2012) кыска метраждуу анимацияланган тасма боюнча иштеген Кристоф Бек «Аяз кучагы» үчүн оркестрдик композицияларды жазган, ошол эле учурда Роберт Лопез менен жубайы Кристен Андерсон-Лопез тасмага ыр жазуу менен алек болушкан.

«Аяз кучагы» анимацияланган тасма көптөгөн сыйлыктарга ээ болгон, алардын ичинде: Оскар сыйлыгынын эки номинациясы — «Эң мыкты анимацияланган тасма» жана «Эң мыкты түп нуска ыр» («Кое бер»; ), «Алтын глобус» сыйлыгынын «Эң мыкты анимацияланган тасма», BAFTA сыйлыгынын «Эң мыкты анимацияланган тасма» номинациясы, беш «Энни» сыйлыгы (анын ицинде «ң мыкты анимацияланган тасма» номинациясы), "Грэмми" сыйлыгынын эки номинациясы — «Мультфильмге жаздырылган эң мыкты саундтрек жыйнагы» жана «Мультфильмге жаздырылган эң мыкты ыр» («Кое бер»; ), Critics' Choice Award сыйлыгынын эки номинациясы — «Эң мыкты ыр» («Кое бер») жана «Эң мыкты анимацияланган тасма».

«Аяз кучагы» тасманын экинчи кыска уландысынын бетачары «Муздуу калгыратма» 2015-жылдын 13-мартында өткөн. «Олафтын кызыктуу окуясы» аталышындагы кыска майрамдык тасманын бетачары Pixar компаниянын «Коко» мультфильмы менен кошо 2017-жылдын 22-ноябрында өтөт. 2015-жылдын 12-мартында тасманын толук метраждуу уландысынын чыгышы жарыяланган, анын директорлору ишке кайра кайткан Бак менен Ли болгон, продюсери катары Питер Дель Вечо дайындалган. Анимацияланган тасманын чыгышы 2019-жылдын 27-ноябрга белгиленген.

 Сюжети 

 Каармандар 

 Шилтемелер 

Категория:2013-жыл
Категория:АКШнын тасмалары
Категория:Аңглис тилиндеги тасмалар
Категория:Дисней тасмалары
Нинжа

thumb|upright|Нинжа (1874).
Нинжа (англ. ninja, жап. 忍者 же шиноби, 忍 び) - феодалдык Жапониядагы жашырын агент же жалданма адам. Нинжанын милдетине тыңчылык, саботаж, инфильтрация, атайын чыккынчылык кылуулар жана партизандык согуш кирет. Нинжалардын иретсиз күрөшүүлөрүнүн ыкмалары кыянатчыл табылып, күрөшүүлөрдүн абийирдүү эрежелерин сактаган самурайлардын кастасына ылайыксыз болгон. Атайын үйрөтүлгөн тыңчылардын тобу, шинобилер Сенгоку доорунда, 15-кылымда пайда болгон, бирок алардын тектер балким XIV же XII кылымдарда да бар болгон (Хэйан доору же Камакура доордун башталышы).

Тынчсыз Сенгоку доорунда (XV-XVII кылымдар) жалданма адамдар жана тыңчылар жалдоо Ига тармагында жана Кега кыштагынын жакынкы аралык аймактарында, популярдуу болгон. Жапониянын Токугава сегунатына (17-кылым) бириккенинен улам нинжалар жок болуп кеткен. Кытай аскердиг философиясында негизделегн шиноби эрежелери 17чи жана 18-кылымдарда жазылган, а эң биринчи эрежелердин жыйнагы "Бансэнсюкай" (англ. Bansenshukai, 1976) болуп саналат.

Мэйдзи Реставрациясы учурунда (1868) шиноби Жапониянын популярдуу элертетилген жана сырдуу темаларына айланган. Заматта жок болуп калуу, суу үстүндө басуу жана жаратылыштын күчтөрүн башкаруу сыяктуу укмуштуу жөндөмдүүлүктөргө ээ болгон инжалар уламыштарда жана элдик оозеки чыгармаларда маанилүү орун ээлеген. Натыйжада, нинжалардын заманбап маданиятта бар болушу Сенгоку доорундагы тыңчылардан эмес уламыш жана элдик оозеки чыгармаларынан келип чыккан.

 Тарыхы 

 Шилтемелер 

Категория:Жапония
Каарман (искусство)

thumb|Дон Кихот.
Каарман (кээде "көркөм чыгарманын каарманы" (англ. fictional character) катары кездешет) - искусствонун кайсы бир чыгармасынын (роман, пьеса, телевизиондук сериал же тасма) эң негизги ролду ойногон адам же башка бир жандык. Каармандар реалдуу же ойдон чыгарылган болот, ушундай учурларда "ойдон чыгарылган" менен "реалдуу" каармандардын айырмачылыктары мүнөздөлүп берилет.

Грек тилинен келген χαρακτήρ сөзү, англис тилинде Стүарттардын Реставрациясынан келип чыккан, бирок бул сөз 1749-жылы жарыкка чыккан "Том Жонс" (англ. Tom Jones ) чыгарманын пайда болушунан кийин гана кеңири колдоно баштаган. Ошол жылдан соң "актер ойногон оюн" деген ой пайда болуп өнүгө баштаган. Театр же тасмада ойногон каарман "адам болуу иллюзиясы" дегенди билдирет. Адабий чыгармаларда болсо каармандар окурмандарга чыгарманын маанисин жана сюжеттерин түшүнүүгө жардам беришет. 18-кылымдын аягынан баштап, "образга кирүү" - актерлордун мыкты роль аткаруусуна колдонулган фразасы болуп келген. 19-кылымдан бери актерлордун каармандын ролун ойноосу же жазуучулардын каарманды сүрөттөшү "мүнөздөмө" деп аталат.

Белгилүү бир класс же топтун өкүлү болгон каарман "түр" деп аталат. Каармандардын түрлөрү экиге бөлүнөт: "бир канча каармандар тобу" жана "жеке көз карандысыз каармандар". Мисалы, Генрик Ибсендин "Гедда Габлер" (англ. Hedda Gabler, 1891) жана Август Стриндбергтин "Мисс Жүли" (англ. Miss Julie, 1888) чыгармаларынын каармандары коомдо белгилүү бир класска жана жыныска караштуу, каармандар ортосунда болгон кагылышуулар идеалогиялык мүнөздүү.

Каарманды мүнөздөш үчүн аны чыгармадагы баардык каармандар менен болгон мамилесинин анализ кылыш керек. Каармандын жеке статусу башка каармандар менен курган бир ирет каршылыктардан (проаритикалык, прагматикалык, тилдик жана проксимдик) улам анык болот. Каармандар жана окуяда болгон аракеттердин ортосундагы байланыштар коомдогу жылыштарды жана анын адам индивидуалдуулугу, өз өзүнө баа берүү жана коомдук түзүлүшү жөнүндөгү ойлорун улам жылдырып тарыхый түрдө өзгөрөт.

 Шилтемелер 

Категория:искусство
Linux Mint

thumb
thumb|Linux Mint 19.
Linux Mint (англ. mint - жалбыз) - Linux операциондук системинин дистрибутиви. Башында, Linux Mint Ubuntu'га негизделген. Мунун натыйжасында түрлөрү улам көбөйүп отуруп, адепки (англ. default) testing тарамындагы репозиторийлүү Debian'га негизделген дистрибутив тарамы пайда болгон. Ар бир курамада Mate, Cinnamon (GNOME Shell код базасынан тарамдалган GNOME иш үстөлү чөйрөсүнүн чели болуп саналат), KDE, Xfce жана башка популярдуу графикалык чөйрөлөрдүн бири колдонулат. Linux Mint'тин курумалары Ubuntu'дан жалпысынан дистрибутивге киргизилген пакеттердин курамы менен гана айрымалангандыктан, Ubuntu менен айкалышы турган иш. Муну иштеп чыккандар да моюндарына алышат. Дистрибутивдин максаты - колдонуучуга орноткондон кийин дароо ишке даяр болгон, популярдуураак иштетүү системдерин, ошондой эле популярдуу мултимедия форматтарынын кодектерин жүктөөнү талап кылбаган болушунча жөнөкөй систем берүү болуп эсептелет. Жалпысынан алганда Linux Mint Ubuntu менен дээрлик бирдей. Айырмалап турган - жашыл түскө басым кылынган жаңы оригиналдуу интерфейси жана Linux менен жаңы гана шугуулдана баштагандардын ишин жеңилдетүүнү көздөгөн аз сандагы өзүнүн тиркемелери (mintInstall, mintUpdate, mintMenu ж.б.). Дистрибутивдин урааны - "эркиндик кооздукка жеткирет" (англ. "from freedom came elegance").

 Тарыхы 

 Шилтемелер 

Категория:Маалымат технологиялары
Категория:Linux
Категория:Linux дистрибутивдери
Категория:Эркин операциондук системдер
Юрий Борисович Мильнер

thumb|Юрий Мильнер (2011).
Юрий Борисович (Бенционович) Мильнер (1961-жыл 11-ноябрь, СССР, РСФСР, Москва) - ишкер, менежер, DST Globalдын ээси, Mail.ru Groupтун директорлор кеңешинин мурдагы төрагасы жана мурдагы ээлеринин бири. Мильнер технологиялар секторунда дүйнөдөгү эң таасирлүү инвесторлордун бири болуп саналат. DST Global фонддор бүлөсү аркылуу дүйнөлүк ири интернет-компанияларын инвестициялаган. Алардын ичинде Facebook, Zynga, Twitter, Flipkart, Spotify, Groupon, JD.com, OlaCabs, AirBnB, WhatsApp, Wish жана башка көптөгөндөрү бар. Мильнер ошондой эле, 23andMe, PlanetLabs, Xiaomi компанияларында инвестор болуп саналат. 

Мильнер бир нече жолу дүйнөдөгү кадыр-барктуу бизнес лидерлердин бири деп таанылган. 2017-жылдын мартында Fortune журналы Мильнерди дүйнөнүн эң мыкты лидерлеринин тизмесине кошкон (World's Greatest Leaders), Time журналы 2016-жылы Мильнерди "Титандар" категериясында Time 100 дүйнөнүн эң таасирлүү адамдары тизмесине киргизген. 2013-жылдын май айында Foreign Policy (Эл аралык саясат) журналы Мильнерди "Power Listине" - "жер жүзүнүн эң таасирлүү 500 кишиси" тизмесине кошкон. Мильнер 2012-жылы Bloomberg Markets журналы тарабынан түзүлгөн дүйнөнүн эң таасирлүү 50 бизнесменинин тизмесинде орун алган. 2010-жылы Fortune журналы түзгөн 2010-жылдын эң чыгаан 50 бизнесмени тизмесинде 46-орунду ээлеп, бул тизмедеги жалгыз орусиялык болгон. Ошол эле жылы Орусиянын Ведомости гезити Мильнерди Жылдын бизнесмени деп атаган.

 Өмүр таржымалы 

 Шилтемелер 

Категория:МТ инсандары
Категория:Туулгандар 1961-жылы
Cinnamon

thumb|upright=0.5
Cinnamon (англ. "корица" деген мааниге келген сөз) - GNOME Shell коддук базасынан тармакталган GNOME иш тактасы чөйрөсүнүн эркин чели. Иштелменин негизги багыты - колдонуучуларга ыңгайлуу болгон жеке компүтерлер жана ноутбуктардын -GNOME Shell жана Unity'нин кемчиликтери болбогон- GNOME 2 стилиндеги салттуу, көнүмүш чөйрөсүн сунуш кылуу болуп эсептелет. Башында Linux Mint'тин программачыларынын командасы тарабынан иштелген.

Учурда Cinnamon Linux'тун төмөнкү дистрибутивдеринде колдонулат: Mint, Fedora 18 жана андан жогору Netinstall/DVD, Snowlinux, Manjaro, Debian, Ubuntu, alt lunix, openSUSE жана Antergos (мурда Cinnarch).

 Архитектура 
Cinnamon Muffer терезе кыймылдаткычын колдонот. Бул GNOME 3төгү Mutter терезе менежеринин форку. 

 Мүмкүнчүлүктөр 
Cinnamon көптөгөн мүмкүнчүлүктөрдү сунуш кылат:
 Иш тактасынын эффекттери, анын ичинде анимация жана трансформация;
 Менү, баштооч, терезелер тизмеси жана тапшырмалар панели менен жабдылган жылдырма панель;
 Мүмкүн болгон бардык кеңейүүлөр;
 Панель апплеттери;
 GNOME Shell менен окшош иш-милдеттери;
 Төмөнкүлөрдү тууралоо мүмкүндүгү бар орнотуулар редактору:
 панелдер;
 күнбарак;
 темалар;
 иш такта эффекттери;
 апплеттер;
 кеңейүүлөр.

 Тарыхы 

 Шилтемелер 

Категория:Маалымат технологиялары
Категория:Эркин программалар
Категория:Linux